Ikker irfed-itent iruḥ yenteɛ, gguren gguren ald i xelden ssewwet mani i yebɛed lḥal, xelden nehenti yeǧǧi-tent qqiment di ljiht ttellment deg wari, ma d netta iga iman-nnes ibeɛɛed qli bac ad d-yawi ixecben, yeṭṭef ca n teckart yugel-itt di tseṭṭa n ucekrit, iqqim waḍu yesderḍuq deg-s,nehhenti yettbanaasent-id ha-t d baba-tsent a ittfellaqen isɣaren, iqqar-ak ammin ammin ald i yessulles lḥal fell-asent, ɛedlent-d tizeɛzuɛin, kkrent ggurent, qič qič ald i xeldent ɣer umkan-idin n usgergeɛ, annak la baba-tsent wala hum yaḥzanun.